میاں بشیر احمد

پیدائش: 1893ء

وفات: 1971ء

جسٹس شاہ دین ہمایوں کے فرزند لاہور میں پیدا ہوئے۔ ابتدائی تعلیم حاصل کرنے کے بعد آکسفورڈ سے برسٹری کا امتحان پاس کیا۔ 1922ء میں اپنے والد کی یادگار کے طور پر ایک ادبی ماہنامہ ’’ہمایوں‘‘ جاری کیا جو 1956ء تک باقاعدگی سے شائع ہوتا رہا۔ انتظار حسین لکھتے ہیں کہ ہمایوں اتنی باقاعدگی سے شائع ہوتا تھا کہ نماز قضا ہو جاتی لیکن ہمایوں کبھی اپنی تاریخ اشاعت سے ایک روز بھی تاخیر سے شائع نہ ہوا ماہ نامہ ہمایوں نے اردو ادب کی ترویج و اشاعت کے لیے گراں قدر خدمات سر انجام دین علامہ تاجور نجیب ابادی مولانا حامد علی خان اور ناصر کاظمی اس کے مدیر رہے اس کی پیشانی پر لکھا ہوتا تھا اٹھو وگرنہ حشر نہ ہوگا پھر کبھی دوڑو زمانہ چال قیامت کی چل گیا یہ شعر میاں بشیر احمد کے والد جسٹس شاہ دین ہمایوں کا ہے میاں بشیر احمد 1942 سے 1947 تک آل انڈیا مسلم لیگ کی مجلس عاملہ کے رکن رہے۔ اس سے پہلے انھیں قائد اعظم محمد علی جناح نے خود مسلم سٹوڈنٹس فیڈریشن کا صدر منتخب کیا. 46 میں پنجاب لیجسلیٹو اسمبلی کے رکن اور 52۔1949ء میں ترکی میں پاکستانی سفیر رہے۔ میاں بشیر احمد کی رہائش گاہ المنظر سے محترمہ فاطمہ جناح نے 1964 میں جنرل ایوب خان کی آمریت کے خلاف تحریک کا اغاز کیا میاں بشیر احمد کے بیٹے میاں منظر بشیر اس حوالے سے بہت سرگرم رہے میاں بشیر احمد کی والدہ گیتی آرا بشیر احمد کا شمار تحریک پاکستان کی نامور خواتین رہنماؤں میں ہوتا ہے بیگم جہاں ارا شاہنواز میاں بشیر احمد کی خالہ تھیں بیگم گیتی ارا بشیر احمد اور بیگم جہاں ارا شاہ نواز دونوں سگی بہنیں اور آل انڈیا مسلم لیگ کے بانیوں میں سے ایک سر میاں محمد شفیع کی صاحبزادیاں تھیں ان دونوں نے ہی تحریک پاکستان میں خواتین کو متحرک کرنے میں بہت اہم کردار ادا کیا میاں بشیر احمد کی مشہور نظم ملت کا پاسباں ہے محمد علی جناح کو 23 مارچ 1940 قرارداد پاکستان کے موقع پر لاہور میں منٹو پارک اب اقبال پارک میں قائد اعظم کی موجودگی میں پڑھا گیا اور وہ پھر سارے برصغیر کے مسلمانوں کا ترانہ بن گیا۔

ref></ref>

زمرہ:پاکستانی سیاست دان